URDHËR
 Nr. 639, datë 22.12.2021

PËR VENDOSJEN E NJË REGJIMI SFORCO TË PESHKIMIT PËR SPECIET KRYESORE FUNDORE NË DETIN ADRIATIK (NËNZONAT GJEOGRAFIKE 17 DHE 18) 
[REKOMANDIMI GFCM/44/2021/1]

Në mbështetje të pikës 4, të nenit 102, të Kushtetutës, të shkronjave “a” dhe “b”, të pikës 1, të nenit 3, të Marrëveshjes “Për krijimin e Komisionit të Përgjithshëm të Peshkimit për Mesdheun”, të ratifikuar me ligjin nr. 9093, datë 3.7.2003,

URDHËROJ:

1. Zbatimin e Rekomandimit GFCM/44/2021/1 të Komisionit të Përgjithshëm të Peshkimit për Mesdheun, “Për vendosjen e një regjimi sforco të peshkimit për speciet kryesore fundore në detin Adriatik (nënzonat gjeografike 17 dhe 18)”, që i bashkëlidhet këtij urdhri dhe është pjesë përbërëse e tij.
2. Të gjitha anijet e peshkimit fundor, që peshkojnë peshq fundorë, nuk duhet të kalojnë 22 109 ditë peshkimi në vitin 2022, të ndara sipas llojit të veglës së peshkimit dhe segmentit të flotës, në përputhje me shtojcën 1 të rekomandimit, bashkëlidhur këtij urdhri.
3. Ditët e peshkimit ndahen sipas segmenteve të flotës për anijet e peshkimit fundor që përdorin rrjetë fundore me timon (OTB), si më poshtë:
a) segmenti ≥ 12 m dhe < 24 m: 16 297 ditë; 
b) segmenti ≥ 24 m: 5 812 ditë.
4. Ngarkohet Sektori i Monitorimit, Përpunimit dhe Analizës së të Dhënave në Drejtorinë e Politikave dhe Programeve të Peshkimit dhe Inspektorati i Peshkimit të monitorojnë konsumin e kuotës së sforcos ose kufirin e sforcos, në përputhje me pikën 3 të këtij urdhri, të shprehur në ditët e peshkimit për çdo segment flote.
5. Sektori i Monitorimit, Përpunimit dhe Analizës së të Dhënave në Drejtorinë e Politikave dhe të Programeve të Peshkimit bën verifikimin dhe rishpërndarjen e ditëve të peshkimit midis veglës së peshkimit të përdorur ose segmentit të flotës, në zbatim të një faktori kombëtar konvertimi, i cili mbështetet në këshillat më të mira shkencore të disponueshme.
6. Nga data kur kuota e sforcos është përmbushur ose është arritur kufiri i sforcos, Inspektorati i Peshkimit ia komunikon Sektorit të Monitorimit, Përpunimit dhe Analizës së të Dhënave në Drejtorinë e Politikave dhe Programeve të Peshkimit. 
7. Sektori njofton ndalimin e peshkimit, në rastin kur kuota ose kufiri i sforcos është arritur nga të gjitha anijet e peshkimit, sipas veglës së përdorur ose segmentit të flotës.
8. Për zbatimin e këtij urdhri ngarkohen Drejtoria e Politikave dhe Programeve të Peshkimit dhe Akuakulturës, dhe Drejtoria e Shërbimeve të Peshkimit dhe Akuakulturës.
Ky urdhër hyn në fuqi menjëherë dhe botohet në Fletoren Zyrtare.

MINISTËR I BUJQËSISË DHE ZHVILLIMIT RURAL
Frida Krifca






REKOMANDIMI GFCM/44/2021/1, “PËR VENDOSJEN E NJË REGJIMI SFORCO TË PESHKIMIT PËR SPECIET KRYESORE FUNDORE NË DETIN ADRIATIK (NËNZONAT GJEOGRAFIKE 17 DHE 18)

Duke marrë parasysh këshillat më të fundit shkencore, miratuar nga Komiteti i Këshillimit Shkencor (SAC) në sesionin e tij të 22-të, duke treguar mbi shfrytëzim të vazhdueshëm të specieve kryesore fundore në detin Adriatik dhe nivele biomase të ulët, veçanërisht për Merlucin dhe Skampin;
Duke sjellë në vëmendje se 2021 është viti i fundit i periudhës kalimtare të regjimit të sforcos së peshkimit përcaktuar në nenin 11 të Rec. GFCM/43/2019/5;
[bookmark: _GoBack]Duke sjellë në vëmendje se në janar 2022 do të vendoset shpërndarja e parë e sforcos së peshkimit, duke u mbështetur në këshillat e SAC-së. Kjo është shpërndarja e parë e sforcos, në një regjim pesëvjeçar të sforcos së peshkimit i vendosur për 2022–2026, i cili do të lejojë arritjen e objektivave përcaktuar në nenin 9;
Duke sjellë në vëmendje se kjo shpërndarje do të shprehet në ditë peshkimi për CPC dhe grup sforco për segmentet e flotës dhe veglës së përdorur;
Duke marrë parasysh se GFCM-ja duhet të sigurojë që, për secilën CPC, rritja ose zvogëlimi i shpërndarjes së sforcos të jetë në përputhje me formulën përcaktuar në shtojcën 4 të Rec. GFCM/43/2019/5 dhe me sforco totale në vitin referues në një zonë, sipas grupet e sforcos të listuar në shtojcën 3, siç raportohet duke filluar nga 2021;
Miraton, në përputhje me dispozitat e neneve 5(b), 8(b) dhe 13 të Marrëveshjes së GFCM-së, rekomandimin si më poshtë: 
1. Reduktimi vjetor i vdekshmërisë nga peshkimi (F) i nevojshëm, për të siguruar MSY-në (Fmsy) përcaktuar për 2026-ën për të gjitha speciet kryesore, duhet të jetë një reduktim progresiv linear deri në MSY. Referuar sa më sipër, reduktimi total i sforcos së peshkimit në 2022 duhet të jetë 7% për OTB-në dhe 3% për TBB-në.
2. Shpërndarja e sforcos së peshkimit për 2022, përcaktuar në nenin 1 të këtij rekomandimi, në këshillat më të fundit shkencore dhe në nenin 12 të Rec. GFCM/43/2019/5, janë listuar sipas CPC-së dhe grupe sforcoje në shtojcën 1 të këtij rekomandimi. Shpërndarja e sforcos për 2022-shin duhet të mbulojë të gjithë periudhën 1 janar deri më 31 dhjetor dhe ditët e peshkimit, e ushtruar në muajt paraardhës hyrjes ligjore në fuqi të këtij vendimi, do të llogaritet, sipas grupit të sforcos, kundrejt konsumit të sforcos së 2022.
3. CPC-të mund të ndryshojnë shpërndarjen e sforcos, duke transferuar ditët e peshkimit midis grupeve të sforcos të së njëjtës zonë gjeografike dhe/ose vegle të përdorur, me kusht që të zbatojë një faktor kombëtar konvertimi, i cili mbështetet në këshillat më të mira shkencore të disponueshme. Më 2022-shin SAC do të sigurojë faktorët e konvertimit. Ndryshimi i ditëve të peshkimit dhe faktorët e konvertimit duhet të bëhen të disponuheshme menjëherë, dhe jo më vonë se 10 ditë pune, te Sekretariati i GFCM-së dhe CPC-ve të tjera.
4. Shpërndarja e ditëve të peshkimit, sipas gjatësisë së anijes, përcaktuar në nenin 2 dhe shtojcës 1 të këtij rekomandimi, nuk do të zbatohen për segmentimet e ardhshme të flotës.











SHTOJCA 1

Tabela 1. Shpërndarja tranzitore e sforcos së peshkimit për CPC-të e përfshira, shprehur në ditë peshkimi dhe grupe sforcoje, për periudhën 1 janar deri më 31 dhjetor 2022
	
	
	
	
	
	Ditë peshkimi 2022

	Vegla e peshkimit
	Zona gjeografike
	Speciet e rrezikuara
	Gjatësia e anijes
	Kodi i grup- sforcos
	BE
	Shqipëria
	Mali i Zi[footnoteRef:2] [2:  Mali i Zi nuk duhet të tejkalojë limitin e sforcos prej 3000 ditëve peshkimi në vit, në përputhje me nenin 13 të Rec. GFCM/43/2019/5. ] 


	Rrjetë fundore me timon (OTB)

	Nënzonat gjeografike 17 dhe 18
	Barbuni; Merluci; Karkaleci rose i thellësisë dhe Skampi
	< 12 m
	OTB12 <
	13909
	0
	

	
	
	
	≥ 12 m dhe < 24 m
	OTB12-24
	103341
	16297

	

	
	
	
	≥ 24 m
	OTB >24
	9107
	5812
	

	Rrjetë me shfletim (TBB)
	Nënzonat gjeografike 17 dhe 18
	Gjuhëz 
	< 12 m
	TBB12 <
	200
	0
	

	
	
	
	≥ 12 m dhe < 24 m
	TBB12-24
	3747

	0
	

	
	
	
	≥ 24 m
	TBB >24
	3726
	0
	



